open-index/open-wikipedia-markdown huggingface dataset:
Panični poremećaj

**Panični poremećaj** je poremećaj u ponašanju koji se karakteriše periodičnim i iznenadnim paničnim napadima. Da bi se moglo govoriti o paničnom poremećaju potrebno je prisustvo najmanje jednog paničnog napada u jednom mjesecu, a napadi moraju biti prisutni više mjeseci uzastopno. Neki istraživači su mišljenja da jedan panični napad ne predstavlja prisustvo oboljenja, nego je tek pojava dva panična napada dovoljno za postavljanje dijagnoze. Panični poremećaj se karakteriše stalnim nemirom oko pojave novog napada, zatim nemira zbog mogućih posljedica uslijed napada ili promjenama koje dovode do uobičajenog ponašanja (izbjegavanje radnih ili školskih obaveza). Uz to, panični napadi ne smiju se javljati zbog zloupotrebe psihoaktivnih supstanci, lijekova ili zbog neke poznate organske bolesti (hipertiroidizam, vestibularna disfunkcija). Također, ovi napadi se ne mogu objasniti drugim mentalnim poremećajima (kao što je socijalna fobija za napade koji se javljaju samo u socijalnim situacijama).

## Simptomatika 
Panični napad je poseban period intenzivnog straha ili uznemirenosti, a vrhunac se dostiže u toku 10-ak minuta, sa pojavom drhtanja, ubrzanog lupanja srca, boli u prsima, znojenja, osjećaja gušenja ili nedostatka zraka, uznemirenosti, vtoglavice, ošamućenosti ili nesvjestice, zatim mučnine, derealizacije (osjećaja da se okolina promijenila) ili depersonalizacije (osjećaja da se osoba promijenila, ili odvojena od same sebe), straha od gubitka kontrole ili osjećaja da će poludjeti, straha od smrti, parestezija (osjećaja umrtvljenosti ili bockanja), navale osjećaja hladnoće i toplote.

Za panični poremećaj potrebno je prisustvo najmanje četiri od gore nabrojanih simptoma. U klasičnim slučajevima tokom napada bolesnici glavom bez obzira jure u najbližu zdravstvenu ustanovu tražeći hitnu intervenciju.

Bolest se u većini slučajeva javlja kod mlađih osoba. Tok bolesti je nepredvidiv, simptomi se vremenom pojačavaju ili slabe, a najbitnije je da osoba što prije potraži ljekarsku pomoć.

Terapija je mnogostruka i najčešće se prilagođava svakom pojedincu. Ona uključuje primjenu tricikličnih antidepresiva (npr. imipramin), inhibitore monoaminooksidanse (MAOI, npr. phenelzin), benzodiazepine jakog dejstva (npr. alprazolam) i SSRI (npr. fluvoxamin). Ovi tretmani jako su slični, iako postoji podatak da su SSRI najdjelotvorniji. Ova farmakološka terapija se može kombinovati sa psihoterapijom, npr. sa kognitivno-bihejvioralnom.

## Vanjski linkovi
Kategorija:Medicina
Kategorija:Psihijatrija
Kategorija:Anksiozni poremećaji
Robel Teklemariam

**Robel Teklemariam** (rođen 1975 u Adis Abeba) je etiopski instruktor skijanja i snowboarda. Ušao je u historiju Etiopije kao prvi Etiopljanin na zimskim olimpijskim igrama. Učestvovao je u skijaškom trčanju na 15 kilometara klasičnim stilom osvojivši 84. mjesto na ZOI 2006. Torino. Njegov nastup na ZOI 2006. su financirali Etiopski olimpijski odbor, Međunarodna skijaška federacija i Etiopsko ministarstvo sporta.

Teklemariam je dopredsjednik Etiopske skijaške federacije i skijaškim trčanjem se počeo baviti 2003, tri godine prije svog nastupa na ZOI 2006. Od 1983. živi u New Yorku.

## Reference 
## Vanjski linkovi 
* 
* nazret.com: Robel Teklemariam Ethiopia first at Winter Olympics 
* Ethiopian National Skiing Federation home
* BBC: Ethiopia first at Winter Olympics
* Ethiomedia: Ethiopia's Robel with a cause at Turin Olympics 
* One Winter, Five Dreams: Robel Teklemariam's Blog 

Kategorija:Rođeni 1975.
Kategorija:Živi ljudi
Kategorija:Biografije, Adis Abeba
Kategorija:Etiopski skijaši
Braunau na Innu

**Braunau na Innu** () pogranični je grad u Austriji, smješten 60-ak kilometara sjeverno od Salzburga, 120 kilometara zapadno od Linza i približno 110 kilometara istočno od Münchena, u istoimenom okrugu u pokrajini Gornjoj Austriji. Braunau leži na desnoj obali Inna, dok se s druge strane nalazi njemački grad Simbach. Tradicionalno i historijski grad pripada regiji Innviertel.

## Geografija 
Grad se nalazi u zapadnom djelu austrijske pokrajine Gornje Austrije, istočno od slijeva Inna i Salzacha. Gradsko područje ima površinu od &nbsp;km2. Nedaleko od grada nalazi se naseljeno mjesto Fucking u sastavu općine Tarsdorf.

### Susjedne općine 
## Historija 
788. prvi put se spominje naselje Ranshofen pod imenom *Rantersdorf*. U jednoj povelji Braunau (*Prounaw*) se spominje 1120. godine. Status grada je dobio 1260.. Godine 1380. je čitav grad, koji se je sastajao od drvenih kuća, bio uništen zbog požara koji je bio izbio. Sredinom 15. vijeka se izgradila gradska župna crkva St. Stephan. Braunau je, ko i cijeli Innviertel, bio dio Bavarske. U ratu za austrijsko naslijeđe grad se nalazio pod opsadom. Poslije sporazuma u Teschenu, Innviertel je postao dio Austrije.
U martu 1938. grad je bio okupiran od strane trećeg rajha. Poslije drugog svjetskog rata, Braunau je postao dio američke okupacijske zone. 
Grad je možda najpoznatiji kao mjesto gdje je 20. aprila 1889. rođen Adolf Hitler, u kući na adresi *Salzburger Vorstadt 15*. Godine 1989. ispred te kuće gradska uprava podigla je obilježje u vidu memorijalne stijene na kojoj piše (prijevod s njemačkog): "Za mir, slobodu i demokratiju. Nikad fašizam. U znak sjećanja na milione ubijenih ljudi."

## Poznate ličnosti 
* Adolf Hitler, političar i diktator.
* Dominik Landertinger, biatlonac.

## Reference 
## Vanjski linkovi 
* 

Kategorija:Gradovi u Gornjoj Austriji
Kategorija:Okrug Braunau am Inn
Kategorija:Braunau na Innu
Peter Bichsel

**Peter Bichsel** (Luzern, Švicarska, 24. mart 1935–15. mart 2025 ) bio je švicarski književnik i novinar.
mini|Peter Bichsel

## Biografija 
Nakon završene učiteljske škole, radio je kao učitelj u osnovnoj školi u Lomisvilu i Zuhvilu od 1955-1968. Godine 1968. počinje da piše kolumne za razne švicarske časopise, a pisao je i u kulturnoj rubrici časopisa *Weltwoche*. Živi i radi kao slobodni umjetnik u Solothurnu.

## Nagrade 
*1965 Nagrada Grupe 47 u Berlinu za četiri poglavlja iz romana *Godišnja doba*
*1970 Nagrada za najbolju dječiju knjigu na njemačkom za *Dječije priče*
*1973 Nagrada "Prix Suisse" za *Inventar dosade*
*1986 Nagrada Johann Peter Hebel koju dodeljuje pokrajina Baden-Württemberg
*1999 Nagrada Gottfried Keller
*2000 Nagrada Charles Veillon za esej *Sve su to od mene naučili*
*2000 Književna nagrada grada Kassela za grotesku i humor

## Djela 
*Versuche über Gino (1960)
*"Godišnja doba" (*Die Jahreszeiten*, 1967)
*"Priče za djecu" (*Kindergeschichten*, 1969)
*Des Schweizers Schweiz (1969)
*"Inventar dosade" (*Inhaltsangabe der Langeweile*, 1971)
*Geschichten zur falschen Zeit (1979)
*Der Leser – das Erzählen. Frankfurter Poetik-Vorlesungen (1982)
*Schulmeistereien (1985)
*Der Busant – von Trinkern, Polizisten und der schönen Magelone (1985)
*Die Totaldemokraten – Aufsätze über die Schweiz (1998)
*Cherubin Hammer und Cherubin Hammer (1999)
*Eisenbahnfahren (2002)
*Wo wir wohnen (2004)

## Reference 
## Vanjski linkovi 
* https://www.swissinfo.ch/eng/culture/obituary-swiss-writer-peter-bichsel-the-master-of-short-prose/89020681

Bichsel,Peter
Bichsel,Peter
Bichsel,Peter
Kategorija:Dobitnici Nagrade "Gottfried Keller"
Kategorija:Dobitnici Nagrade "Johann Peter Hebel"
Kategorija:Biografije, Luzern
Kategorija:Umrli 2025.
Nagrada "Gottfried Keller"

**Nagrada Gottfried Keller** ili *Prix Gottfried Keller* je jedna od najstarijih literarnih nagrada Švicarske. Osnivač je Martin Bodmer i dobila je ime po švicarskom piscu Gottfriedu Kelleru. Nagrada iznosi 10.000 franaka i dodjeljuje se svake dvije do tri godine.

## Dobitnici nagrada 
## Reference 
## Vanjski linkovi 
*Službeni sajt

K
Nagrada "Johann Peter Hebel"

**Johann Peter Hebel** ili *Johann Peter Hebel-Preis* je njemačka nagrada za literaturu koja se dodjeljuje svake druge godine u pokrajini Baden-Württemberg. Nagrada je osnovana 1936. i dobila je ime po njemačkom piscu Johannu Peteru Hebelu. Nagrada se od 1974. dodjeljuje svake dvije godine (ranije svake godine) piscima, prevodiocima, esejistima, predstavnicima medija ili naučnicima iz njemačkog okruga Baden-Württemberg, koji pišu na alemanskom dijalektu ili su povezani s Hebelom. Ceremonija dodjele nagrade od 10.000 EUR održava se u Hausen im Wiesentalu, gdje se također održava "Hebelfest" svakog 10. maja. Općina Hausen također svake godine dodjeljuje spomenploču ličnostima iz regije Ober Rhein.

## Dobitnici nagrade 
## Reference 
## Vanjski linkovi 
H
Jurek Becker

mini|**Jurek Becker**
**Jurek Becker** (30. septembar 1937, Łódź, Poljska – 14. mart 1997, Sieseby, Njemačka), njemački književnik.
## Biografija 
Jurek Becker je studirao filozofiju na Humboltovom univerzitetu u Berlinu, ali je 1960. isključen s fakulteta iz političkih razloga. Nakon isključenja započinje studije na Filmskoj akademiji u Babelsbergu. Od 1962. živio je i radio u Berlinu, kao slobodni umjetnik.
## Nagrade 
* 1971 – Nagrada "Heinrich Mann"
* 1971 – Nagrada Charles Veillon
* 1974 – Književna nagrada grada Bremena
* 1975 – Nacionalna nagrada DDR
* 1987 – Zlatna nagrada Adolf Grime
* 1991 – Zlatna filmska traka, nagrada za najbolji njemački film

## Djela 
* "Jakov lažljivac" (*Jakob der Lügner*), 1969 
* *Irreführung der Behörden*, 1973 
* *Der Boxer*, 1976 
* *Schlaflose Tage*, 1978
* *Nach der ersten Zukunft*, 1980
* *Aller Welt Freund*, 1982
* *Liebling Kreuzberg*, 1985–1996
* *Erzählungen*, 1986
* *Bronsteins Kinder*, 1986
* *Warnung vor dem Schriftsteller*, 1990
* *Amanda herzlos*, 1992
* *Wir sind auch nur ein Volk*, 1994
* *Ende des Größenwahns*, 1996
* *Lieber Johnny*, 2004
* *"Ihr Unvergleichlichen" Jurek Becker. Pisma*, 2004.

## Reference 
## Vanjski linkovi 
Kategorija:Rođeni 1937.
Kategorija:Umrli 1997.
Kategorija:Njemački pisci
Kategorija:Biografije, Łódź
Kategorija:Dobitnici Nagrade "Heinrich Mann"
Nagrada "Heinrich Mann"

**Nagrada Heinrich Mann** ili *Heinrich Mann-Preis* je nagrada za literaturu koju svake godine 27. marta dodjeljuje Akademija umjetnosti Berlina. Nagrada je osnovana 1953. i dobila je ime po njemačkom piscu Heinrichu Mannu. Nagrada, koja dolazi sa novčanim iznosom od 10.000 EUR. Dobitnika bira nezavisni tročlani žiri koji obično uključuje prošlogodišnjeg dobitnika nagrade.

## Dobitnici nagrade 
## Reference 
## Također pogledajte 
* Njemačka književnost
* Literarne nagrade

## Vanjski linkovi 
* Heinrich-Mann-Preis auf der Webpräsenz der Akademie der Künste  

M
Hadžem Hajdarević

**Hadžem Hajdarević** (18. juli 1956 – 4. decembar 2023) bio je bosanskohercegovački književnik.

## Biografija 
Rođen je 18. jula 1956. u Kruševu kod Foče. Diplomirao je na Filozofskom fakultetu u Sarajevu. Radio je kao stručni saradnik u Institutu za jezik.

Umro je 4. decembra 2023. u Sarajevu.
mini|300x300piksel|Džemaludin Latić (lijevo) i Hadžem Hajdarević (desno).

## Bibliografija 
### Poezija 
*"Seoba obala", Svjetlost, Sarajevo, 1981. 
*"Koje Nuhove lađe", Veselin Masleša, Sarajevo, 1987. 
*"Žive vode", Veselin Masleša, Sarajevo, 1990. 
*"Pjesme ponornice", IPC i udruženi Izdavači, Sarajevo, 1995. 
*"Četvera ušća", izabrane pjesme, Ljiljan, Sarajevo, 1995. 
*"Peto ušće", Bosanska knjiga, Sarajevo, 1997. 
*"Nausikajina kći", izabrane pjesme o ljubavi, Damad, Novi Pazar, 1999.
*"Sutrašnje putovanje brodom", Ljiljan & Bemust, Sarajevo, 2000.
*"Ušća", Sto knjiga bošnjačke književnosti, VI KOLO (sa S. Mehmedinovićem), BZK Preporod, Sarajevo, 2003.
*"Na sonetnim otocima", Vrijeme, 2004.
*"Gdje voda izvire", Dobra knjiga, 2010.
*"Sutjeska", VBZ, 2012.

### Proza 
*"Priče sa Dobrinje", anegdotalna proza, Bemust, Sarajevo, 1999.
*"Klinika za plastičnu hirurgiju", priče, Ljiljan, Sarajevo, 2000.
*"Kišno društvo", kolumne, Tugra, Sarajevo, 2006.
*Rječnik bosanskog jezika, Institut za jezik, 2007.
*"Život u akvariju", Dobra knjiga, 2011.
*"Pravopisni priručnik bosanskog/hrvatskog/srpskog jezika sa osnovama gramatike", BH Most, 2013
*"Gdje si ti ovih godina", Dobra knjiga, 2015.
*"Arabeske od vode", 2023.

## Nagrade 
*Nagrada Trebinjskih večeri poezije 1982. 
*Nagrada Svjetlosti 1982. 
*Nagrada Skender Kulenović 1996.
*Nagrada Izdavačke kuće “Planjax” 2005.
*Nagrada za književno djelo "Hasan Kaimija" za Arabeske od vode.

## Reference 
## Vanjski linkovi 
Kategorija:Rođeni 1956.
Kategorija:Umrli 2023.
Kategorija:Biografije, Foča
Kategorija:Bosanskohercegovački pisci
Kategorija:Dobitnici Nagrade "Skender Kulenović"
Kategorija:Članovi P.E.N. Centra Bosne i Hercegovine
Kategorija:Bivši studenti Univerziteta u Sarajevu
Mirsad Bećirbašić

**Mirsad Bećirbašić** bio je bosanskohercegovački pjesnik, prozni pisac i prevodilac s francuskog jezika.

## Biografija 
Rođen je u Sarajevu, gdje je i diplomirao na Filozofskom fakultetu, na odsjeku Filozofija i sociologija. Pisao je poeziju, prozu i prevodio s francuskog. Preveo je roman *Mali princ* Antoinea de Saint-Exupéryja i izabrane pjesme *Barbara* Jacquesa Préverta.

## Nagrade 
*Nagrada Trebinjskih večeri poezije 1973.
*Fund for Free Expression Award, U.S.A. 1993.

## Bibliografija 
### Poezija 
**Pojilište jelena*, Svjetlost, Sarajevo, 1972.
**Sakupljač leptirova*, Veselin Masleša, Sarajevo, 1974. 
**Naušnice od trešanja*, Svjetlost, Sarajevo, 1974. 
**Škrinja*, Veselin Masleša, Sarajevo, 1978. 
**Škola baleta*, Svjetlost, Sarajevo, 1981; drugo izdanje Sejtarija, Sarajevo, 1997. 
**Izabrane priče stanovnika Perućice*, Veselin Masleša, Sarajevo, 1985. 
**Druga ljubav*, Svjetlost, Sarajevo, 1989. 
**Ljiljan, cvijet cvjetova*, IPC, Sarajevo, 1994.
**Bajka o ljiljanu*, IPC, Sarajevo, 1995. 
**Začarana oklagija*, Print M, Sarajevo, 1997.
**Svilena ajkula*, Sarajevo Publishing, 2003.
**U srcu zaključano izgubljen ključić*, Sejtarija, 2003.

### Proza 
**Pticodrom*, roman, Svjetlost, Sarajevo, 1977; drugo izdanje Svjetlost, Sarajevo, 1996. 
**Kako ja želim, kako ja hoću*, bajke, Svjetlost, Sarajevo, 1996. 
**Jedna jedina za Edina*, Sarajevo Publishing, Sarajevo, 1998.

### Prijevodi 
**Mali princ*, Antoine de Saint-Exupéry, roman
**Barbara*, Jacques Prévert, izabrane pjesme

## Reference 
## Vanjski linkovi 
Kategorija:Rođeni 1952.
Kategorija:Umrli 2024.
Kategorija:Biografije, Sarajevo
Kategorija:Bosanskohercegovački pisci
Kategorija:Bosanskohercegovački prevodioci
Kategorija:Članovi P.E.N. Centra Bosne i Hercegovine
Kategorija:Dobitnici Nagrade "Kočićevo pero"
Kategorija:Dobitnici Nagrade Društva pisaca Bosne i Hercegovine
Đenana Buturović

**Đenana Buturović** (Trebinje, 29. august 1934 – Sarajevo, 28. januar 2012) bila je bosanskohercegovačka književna historičarka, kulturološka antropologinja, folkloristica i doktorica književnih nauka.

## Biografija 
Rođena je 29. augusta 1934. u Trebinju. Diplomirala je na Filozofskom fakultetu u Zagrebu, a doktorirala u Beogradu. Funkciju direktora Zemaljskog muzeja u Sarajevu obavljala je od 1996–2003. Radila je kao profesorica usmene književnosti na Univerzitetu "Džemal Bijedić" u Mostaru. Živjela je i radila u Sarajevu, baveći se istraživačkim radom na polju savremenih tokova usmene historije.

## Bibliografija 
* *Studija o Hörmannovoj zbirci*, "Svjetlost", Sarajevo, 1966. 
* *Narodne pjesme muslimana u BiH - iz rukopisne ostavštine Koste Hörmanna* - redakcija, uvod i komentari Đenane Buturović, Zemaljski muzej, Sarajevo, 1966.
* Monografija *Epska narodna tradicija muslimana BiH od početka 16. vijeka do pojave zbirke Koste Hörmanna*, GZM, Sarajevo, 1972–1973.
* "Narodna književnost" (*Bosanskohercegovačka književna hrestomatija*, koautori: dr. Hatidža Krnjević i dr. Ljubomir Zuković), Sarajevo, 1972.
* *Narodna književnost Srba, Hrvata, Muslimana i Crnogoraca*, izbor studija i članaka; priredili: dr. Đenana Buturović i dr. Vlajko Palavestra, "Svjetlost", Sarajevo, 1974.
* *Narodne pjesme muslimana BiH Koste Hörmanna*, "Svjetlost", Sarajevo, 1976. i 1990.
* *Morići - od stvarnosti do usmene predaje*, "Svjetlost", Sarajevo, 1983.
* *Bosanskomuslimanska usmena epika*, Institut za književnost i "Svjetlost", Sarajevo, 1992.
* *Narodne pjesme Bošnjaka u BiH (Kosta Hörmann)*, "Preporod", Sarajevo, 1995.
* *Usmena epika Bošnjaka*, antologija, "Preporod", Sarajevo, 1995.
* *Od Đerzelez Alije do Tala Ličanina*, "Svjetlost", Sarajevo, 1996.
* *Antologija bošnjačke usmene epike*, "ALEF", Sarajevo, 1997.
* *Djevojka ptica zlatna perja* (antologija usmene priče u BiH), "Svjetlost", Sarajevo, 1997; koautor: Lada Buturović.
* *Bošnjačka književnost u književnoj kritici, usmena književnost*, knjiga II (koautor: Munib Maglajlić), Sarajevo, 1998.
* *Antologija bošnjačkih lirskonarativnih pjesama - balade i romanse*, koautor: Lada Buturović, Sarajevo, 2000; 2. izdanje: 2002.
* *Narodne pjesme Bošnjaka*, izbor iz zbirki Koste Hörmanna, izbor i predgovor: Đenana Buturović, Sarajevo, 2001.

## Nagrade 
* Nagrada "Svjetlosti" 1977. 
* Nagrada "Veselin Masleša" za nauku 1980.
* Šestoaprilska nagrada 1986.
* Orden zasluga za narod sa srebrenim zracima 1988.

## Reference 
Kategorija:Rođeni 1934.
Kategorija:Umrli 2012.
Kategorija:Bosanskohercegovački pisci
Kategorija:Bosanskohercegovački historičari književnosti
Kategorija:Biografije, Trebinje
Kategorija:Članovi BANU
Kategorija:Dobitnici Šestoaprilske nagrade
Kategorija:Članovi P.E.N. Centra Bosne i Hercegovine
Kategorija:Nosioci Ordena zasluga za narod
Spisak književnih nagrada

**Literarne nagrade**

## Afrika 
### Južna Afrika 
*Nagrada "Alan Paton"

## Amerika 
### SAD 
*Pulitzerova nagrada za biografiju
*Pulitzerova nagrada za dramu
*Pulitzerova nagrada za historiju
*Pulitzerova nagrada za književno djelo (1918–1947: *Pulitzerova nagrada za roman*)
*Pulitzerova nagrada za poeziju

## Azija 
### Indija 
*Jnanpith Award

### Japan 
*Seiun Award

## Evropa 
### Bosna i Hercegovina 
*Nagrada Društva pisaca BiH
*Nagrada "Meša Selimović"
*Nagrada "Skender Kulenović"
*Priznanje "Bosanski stećak"
* Nagrada "Mali princ"
* Nagrada "Bosanske riječi"
* Nagrada "Mak Dizdar"
* Nagrada "Isak Samokovlija" Goražde

### Irska 
* 
* 
* 
* 
* 

### Njemačka 
*Nagrada "Heinrich Mann"
*Nagrada "Johann Peter Hebel"
*Goetheova nagrada

### Slovenija 
*Nagrada "France Prešeren"

### Španija 
*Nagrada "Miguel de Cervantes"

### Švedska 
*Nagrada "Astrid Lindgren"
*Nobelova nagrada za književnost

### Švicarska 
*Nagrada "Gottfried Keller"

Kategorija:Nagrade
Kategorija:Literarne nagrade
Basna

**Basna** (lat. fabula) je kratka priča u prozi ili stihovima u kojoj glavnu ulogu imaju životinje (ponekad biljke i nežive stvari), prikazane sa ljudskim osobinama; govorom, karakternim osobinama, sklonostima, težnjama i sl., tako da se alegorički crtaju odnosi među ljudima, izruguju ljudske slabosti i mane i daju moralne pouke.

[mini|200x200piksel| [Antropomorfizam|Antropomorfna mačka koja čuva guske, Egipat, ]]
**Basna** je književni žanr: sažeta izmišljena priča, u prozi ili stihu, koja prikazuje životinje, legendarna stvorenja, biljke, nežive objekte ili sile prirode koje su antropomorfizirane, i koja ilustruje ili vodi do određene moralne lekcije („pouke"), koji se na kraju može eksplicitno dodati kao sažeta maksima ili izreka.

Basna se razlikuje od parabole po tome što potonja *isključuje* životinje, biljke, nežive predmete i sile prirode kao aktere koji preuzimaju govor ili druge moći ljudi. Nasuprot tome, priča o životinjama posebno uključuje životinje koje govore kao likove.

Upotreba nije uvijek bila tako jasno razgraničena. U verziji Novog zavjeta kralja Jamesa, "  " (" *mythos*") prevodioci su preveli kao "basnu"  u Prvoj poslanici Timoteju, Drugoj poslanici Timoteju, Poslanici Titu i Prvoj Petrovoj poslanici.

Osoba koja piše basne je **basnopisac** .

## Historija 
Basna je jedan od najtrajnijih oblika narodne književnosti, i rasprostranjen je, slažu se savremeni istraživači, manje književnim antologijama nego usmenim prenosom. Basne se mogu naći u literaturi gotovo svake zemlje.
mini|218x218px| Štampana slika *basne o kovaču i psu* iz XVI vijeka

## Fabulisti 

File:Velázquez_-_Esopo_(Museo_del_Prado,_1639-41).jpg|Ezop, autor Velázquez
File:Valmiki_Ramayana.jpg|Valmiki
File:Jean-de-la-fontaine.jpg|Jean de La Fontaine
File:Sulkhan Saba, 1700s miniature.jpg|Sulkhan-Saba Orbeliani
File:John_Gay_-_Project_Gutenberg_eText_13790.jpg|John Gay
File:Christian_Fürchtegott_Gellert.jpg|Christian Fürchtegott Gellert
File:Lessing_in_blue.jpg|Gotthold Ephraim Lessing
File:Krafft_the_Elder_Ignacy_Krasicki_(detail).jpg|Ignacy Krasicki
File:DositejObradović.jpg|Dositej Obradović
File:Samaniego.jpg|Félix María de Samaniego
File:Tomas_de_Iriarte_Joaquin_Inza.jpg|Tomás de Iriarte y Oropesa
File:Claris de Florian by Delignon after Queverdo.png|Jean-Pierre Claris de Florian
File:Ivan_Krylov.jpg|Ivan Krylov
File:Andersen-hc.jpg|Hans Christian Andersen
File:Abierce.jpg|Ambrose Bierce
File:Joel_Chandler_Harris_("Uncle_Remus").jpg|Joel Chandler Harris
File:Wladyslaw Reymont 1897 (71364799) (cropped).jpg|Władysław Reymont
File:Felix_Salten_1910.jpg|Felix Salten
File:Don_Marquis.jpg|Don Marquis
File:James_Thurber_NYWTS.jpg|James Thurber
File:GeoreOrwell.jpg|George Orwell

## Bilješke 
## Također pogledajte 
* Alegorija
* Mudrost
* Avijan

## Reference 
## Vanjski linkovi 
Kategorija:Književnost
Nagrada "Miguel de Cervantes"

**Nagrada Miguel de Cervantes** ili *Premio Miguel de Cervantes* je literarna nagrada koja se dodjeljuje svake godine u Španiji u visini od 125.000 Eura. Nagrada je dobila ime po španskom piscu Miguel de Cervantes, autoru poznatog romana *Don Quijote de la Mancha* (*Don Kihot*).

## Historija 
Nagrada je ustanovljena 1975. od Ministarstva kulture Španije i prvi put dodijeljena sljedeće godine. Encyclopædia Britannica je naziva "najprestižnijom i najisplativijom nagradom za književnost na španskom jeziku". Nagrada se dodjeljuje autorima iz bilo koje nacije španskog govornog područja i priznaje ukupni rad primaoca.

Od uručenja nagrade za 2023. Luisu Mateu Diezu, dobitnici su bili priznati za pisanje romana, poezije, kratkih priča, eseja, prevoda, filozofije ili drama – ili za njihove kombinacije. Uz dva pobjednika 1979, 49 je dobitnika nagrade Miguel de Cervantes.

## Dobitnici nagrade 
## Reference 
## Vanjski linkovi 
* http://www.mcu.es/premios/CervantesPresentacion.html 

C
Cenzura

mini|Vlade nekih nacija kao što su Saudijska Arabija, Sjeverna Koreja, Kuba, Iran, Venecuela i Narodna Republika Kina ograničavaju ljudima u svojim zemljama gledanje određenih internetskih sadržaja iz ideoloških, političkih i/ili vjerskih razloga, koji se smatraju suprotnim vašim kriterijima.
[mini|[Indeks zabranjenih knjiga|Index Librorum Prohibitorum, spisak knjiga koje je Katolička crkva zabranila. Nakon presude Inkvizicije iz 1616. godine, djela Kopernika, Galilea, Keplera i drugih koji su zagovarali heliocentrizam su zabranjena.]]
**Cenzura** ( – procjena imetka, ocjena) obuhvata službenu kontrolu javnih publikacija (novina, knjiga), kaznenih djela, filmova, radio emisija, TV emisija itd., da bi se spriječilo objavljivanje ili propagiranje nečega što vrijeđa javni poredak, moral, što je štetno po interese države, vladajuće klase i privilegiranih krugova, što dovodi u opasnost uspjeh ratnih ili diplomatskih napora.

Nekad se štampane stvari, programi i slično cenzuriraju prije objavljivanja (preventivna cenzura), a nekad tek poslije objavljivanja (suspenzivna cenzura). Cenzura se katkada naziva i sama ustanova koja vrši funkciju cenzuriranja.
Književnu cenzuru u današnjem smislu uveli su crkveni koncili (Prvi nicejski koncil 325, koncil u Efezu 431) zabranom nekih tekstova kao dogmatski neispravnih, heretičkih spisa. Praksa osude spisa štetnih za vjeru i morala nastavljena je i u Srednjem vijeku. U 13. vijeku su pojedini univerziteti bili određeni da vrše cenzuru nad rukopisima. Po papinskoj odredbi iz 1501. biskupi moraju brižljivo ispitati spise. Knjige izdane protivno zabrani često su se spaljivale. Papa Pavao IV izdao je 1589. *Index librorum prohibitorum*, spisak djela koja vjernici nisu smjeli čitati. U evropskim državama, kroz čitav niz političkih peripetija, politička, kulturalna i moralna cenzura mijenjale su svoje forme vjekovima.
Cenzuru su vršili koncili, staleži, policija, kraljevski komesarijati za štamparije.

Ukidana i ponovno uspostavljana, cenzura kao preventivno sredstvo traje do danas u mnogim državama. Francuska revolucija (1789) proglasila je potpunu slobodu misli i štampe, ali je već Direktorij uveo preventivnu cenzuru. Cenzura je normalna ratna organizaciona mjera na raznim područjima (u umjetnosti, publicistici i literaturi). Pozorišnu cenzuru poznavali su već stari Heleni; pojedine drame prije izvođenja cenzurirali su arhonti; koja je u Francuskoj uvedena u 15. vijeku.

Filmska cenzura se vrši u mnogim zemljama čak i današnje doba, kao npr. u Sjedinjenim Američkim Državama i Kini.

## Također pogledajte 
* Ljudska prava
* Sloboda govora

## Vanjski linkovi 
* 

Kategorija:Mediji
Kategorija:Politika
ZDF

mini|200p|Zweites Deutsches Fernsehen (ZDF)

**Zweites Deutsches Fernsehen (ZDF)** (*Druga njemačka televizija*) je danas najveća televizijska kuća u Njemačkoj i Evropi.
Vodi ga nezavisna besprofitna agencija koju su zajedno napravile njemačke savezne pokrajine (Bundesländer). ZDF se financira preko pretplate i oglašavanja.

Stanica je s emitiranjem počela 1. aprila 1963. u Eschbornu. Godine 1967. je počela emitirati u boji. Godine 1974., nakon što je kraće vrijeme emitirala iz Wiesbadena, premjestila se u Mainz.

## Ostali ZDF-ovi kanali 
ZDF također emitira kanale KI.KA, arte, 3sat i Phoenix zajedno s drugim mrežama. Njegov digitalni paket po imenu ZDFvision sadrži kanale ZDFdokukanal, ZDFinfokanal, ZDFtheaterkanal (koji će se uskoro preimenovati u ZDF Neo) i ZDF HD.

## Reference 
## Vanjski linkovi 
Kategorija:Njemačka
ARTE

mini|100px|arte

**ARTE** (*Association Relative à la Télévision Européenne*) je televizijska kuća sa sjedištem u Strasbourgu i Baden-Badenu. ARTE je kooperacija Francuske i Njemačke osnovana 1992. godine potpisom državnog ugovora ovih dviju država. Emitovanje programa je počelo 30. maja 1992. godine.
Formati slike:
* 576i (SDTV), 720p (HDTV) (Njemačka)
* 1080i (HDTV) (Francuska)
## Emisije 
* Abenteuer Arte
* Arte Europa
* Arte Info – informacije
* Arte Kultur – kulturni program
* Arte Reportage – aktuelni događaji
* Arte Themenabend – specijalne teme
* Bagdad, le bac sous les bombes / Die Jungs von der Bagdad-High – dokumentarni film
* Breaking Bad – Američki TV show
* CHIC – fashion and style program
* Das Forum der Europäer – politička diskusija o Evropi
* Denken erlaubt
* Die großen Sportduelle – najveći sportski dueli
* Die Nacht/La Nuit – kasne vijesti
* Durch die Nacht mit ...
* Geo 360
* Global Mag
* Hippokrates
* Karambolage – šou o francuskim i njemačkim običajima
* Kurzschluss
* LOLA – magazin za žene
* Metropolis
* Le dessous des cartes – geopolitički dokumentarni program
* Maestro
* Memoquiz – igra prepoznavanja
* Top of the Pops 70s – arhivska muzika
* Tracks – muzički program
* WunderWelten
* Zapping International – dokumentarni filmovi o televizijama svijeta
## Vanjski linkovi 
* http://www.arte.tv/

## Reference 
Kategorija:Francuske TV-stanice
Kategorija:Njemačke TV-stanice
Kategorija:TV-stanice osnovane 1992.
Nagrada "Alan Paton"

**Književna nagrada Sunday Timess CNA**, ranije poznata kao **Nagrada Alan Paton** (*Alan Paton Award)*, osnovana 1989, jest literarna nagrada koja se dodjeljuje svake godine u Južnoafričkoj Republici. Ime je dobila po književniku Alanu Patonu, autoru knjige *Cry, The Beloved Country*, a sponzor je johanesburški sedmičnjak *Sunday Times*. Sastoje se od *Književne nagrade Sunday Times CNA za nefikciju* i *Književne nagrade Sunday Times CNA za fikciju*. Oba pobjednika dobijaju R100.000. Ivan Vladislavić je jedina osoba koja je dobila obje nagrade.

## Historija 
Prvobitno ustanovljena 1989, Nnagrada "Alan Paton" se dodeljuje svake godine za zaslužna djela publicističke literature. Imao je za cilj da nagradi knjige koje predstavljaju "rasvjetljavanje istinitosti, posebno one njene forme koje su nove, delikatne, nemodne i lete u lice moći", te demonstriraju "saosećanje, eleganciju pisanja, intelektualni i moralni integritet." Nagrada je dobila ime po Alanu Patonu, poznatom južnoafričkom piscu *Cry, The Beloved Country* (1948).

Godine 2001. ustanovljena je prateća nagrada za fikciju. Kriteriji nalažu da bi pobjednički roman trebao biti roman "rijetke mašte i stila... priča toliko uvjerljiva da postane trajni orijentir savremene fikcije." a nagrada za fikciju je preimenovana u Barry Ronge Fiction Prize u čast Barryja Rongea, poznatog južnoafričkog novinara koji je bio jedan od osnivača nagrada.

U 2020. došlo je do jednogodišnje pauze zbog pandemije COVID-19. Međutim, nagrade su se ponovo počele dodjeljivati 2021. sa novim sponzorom, CNA, južnoafričkim maloprodajnim lancem prodavnica kancelarijskog materijala, i sada su poznate kao Književne nagrade Sunday Times CNA. Ovaj sponzorski aranžman uslijedio je nakon akvizicije CNA-a od matične kompanije Edcon u februaru 2020. U 2021, knjige objavljene između 1. decembra 2018. i 1. decembra 2020. su ispunjavale uslove.

## Dobitnici nagrade za fikciju 
## Dobitnici nagrade za nefikciju 
## Reference 
## Vanjski linkovi 
* http://www.thetimes.co.za/SpecialReports/BookAwards2008/Article.aspx?id=814366

Kategorija:Južnoafričke literarne nagrade
Pulitzerova nagrada za književno djelo

mini|desno|Pulitzerova nagrada

**Pulitzerova nagrada za književno djelo** jedna je od sedam američkih Pulitzerovih nagrada ustanovljenih 1917 i koja je prvi put dodijeljena 1918. Nagrada se svake godine dodjeljuje za književnost, dramu i muziku američkog autora, po mogućnosti koja se bavi američkim životom, objavljenu tokom prethodne kalendarske godine. Ova nagrada zamijenila je **Pulitzerovu nagradu za roman** koja se dodjeljivala od 1918. do 1947. i jedna je od originalnih Pulitzerovih nagrada.

Naziv je promijenjen u Pulitzerovu nagradu za književno djelo 1948, a podobnost je proširena i na kratke priče, novele, poeziju, kao i romane. Finalisti se proglašavaju od 1980, obično ukupno tri.

Književni žiri je jednoglasno dodijelio nagradu 1974. djelu Thomasa Pynchona "Gravity's Rainbow", ali je ostatak žirija uložio veto, tako da nagrada nije dodijeljena.

## Dobitnici nagrade 
## Reference 
## Vanjski linkovi 
* www.pulitzer.org

Kategorija:Nagrade
Kategorija:Literarne nagrade
Kategorija:Pulitzerove nagrade
Berlinale

**Berlinski međunarodni filmski festival** ili **Berlinale** jedan je od najvažnijih filmskih festivala u Evropi i svijetu. Održava se jednom godišnje u februaru. Prvi put je otvoren 6. juna 1951. i održavao se u ljetno vrijeme sve do 1978. godine, od kada se redovno održava u februaru. Glavna nagrada za najbolji film je Zlatni medvjed (njemački: *Goldener Berliner Bär*), dok najbolji režiser, glumac i glumica, između ostalih, dobijaju Srebrnog medvjeda (njemački: *Silberner Berliner Bär*). Medvjed je inače tradicionalni simbol grada Berlina.

Žiri ovog festivala uvijek nastoji obuhvatiti filmska ostvarenja iz svih krajeva svijeta.

## Dobitnici Zlatnog medvjeda 
## Galerija 

Datoteka:Internationalkma.jpg|Kino International
Datoteka:Cubix2008.jpg|Cubix Kino
Datoteka:delphiberlin.jpg|Delphi Filmpalast
Datoteka:MJK30764 Wim Wenders (Berlinale 2017) 2.jpg|Wim Wenders
Datoteka:SharonStoneBerlinale.jpg|Sharon Stone
Datoteka:Denzel Washington cropped 02.jpg|Denzel Washington

## Reference 
## Vanjski linkovi
*Službena stranica festivala
*Berlinale  na Internet Movie Database

Kategorija:Filmski festivali
Kategorija:Film
Kategorija:Berlinski filmski festival
Amelia Earhart

**Amelia Earhart** (rođena 24. jula 1897. u Atchinsons, Kansas, SAD; nestala iznad Pacifika, 2. jula 1937) bila je američka pionirka avijacije i borac za prava žena.

Amelia je prva žena koja je tromotornim avionom preletjela (kao putnik) sjeverni Atlantik između 17. i 18. juna 1928. s pratiocem pilotom Wilmerom Stultzom. Prvi put je poletjela godine 1919. a samo godinu dana nakon Charlesa Lindbergha bila je prvom ženom koja je preletjela Atlantik i to sasvim sama između 20. i 21. maja 1932. U julu 1935. letjela je sama od Havaja do Kalifornije 18 sati i 16 minuta pri čemu je preletjela 3.860 kilometara. Smatra se jednim od najznačajnijih pionira avijacije.

Nešto prije svog 40 rođendana, krenula je u avanturu koju niko do tada nije uspjeo niti isprobao. Krenula je na let oko svijeta. Željela je da preleti Zemlju po dužini ekvatora. Kao avion joj je stajao na raspolaganju Lockheed Modell 10 Electra, kojeg je finansirao njen suprug George Palmer Putnam. Prvi pokušaj u martu 1937. godine je prekinut na Havajima zbog udesa prilikom uzlijetanja u kojem niko nije bio povrijeđen. Sa svojim navigatorom Fredom Nolanom startala je ponovo 21. maja 1937. u Miamiu. Nakon nekoliko međuslijetanja u Brazilu, Zapadnoj Africi, Kalkuti i Rangunu nakon što je preletjela 3/4 planiranog, startala je 2. jula iz Lae u Novoj Gvineji da preleti zadnji dio (Pacifik). Kursirala je prema ostrvu Howland gdje je još jednom htjela napraviti etapno slijetanje zbog sipanja goriva i odmora prije završne faze leta. Međutim, tu nikada nije sletjela. Nakon nekoliko radio kontakata sa zemljom avionu se gubi svaki trag.

Najveća akcija potrage u dotadašnjoj historiji, pokrenuta je nakon njenog zadnjeg javljanja preko radija 2. jula u 8:45 h sve do 19. jula kada je američka vlada odustala od dalje potrage. 64 aviona i 8 ratnih brodova američke vojske su učestvovali u potrazi, više od 402.000 km2 Pacifičkog okeana je pretraženo a sve to je koštalo od prilike 4 miliona američkih dolara u tadašnje vrijeme je to vrijedilo kao danas 100 miliona dolara. Amelia Earhart je proglašena „nestala, vjerovatno mrtva“. U njenu čast je 1938. na ostrvu Howland izgrađen svetionik.

Njeno tijelo, tijelo Freda Nolana i ostaci njihovog aviona nikada nisu pronađeni.

## Također pogledajte 
* Antoine de Saint-Exupéry
* Harriet Quimby

## Reference 
## Vanjski linkovi 
Kategorija:Rođeni 1897.
Kategorija:Umrli 1937.
Kategorija:Avijatičari
Kategorija:Američki avijatičari
Regolit

mini|desno|200px|Otisak na Mjesecu
Iako se veoma često koristi u planetarnoj/astronomskoj terminologiji, pojam regolita je zemaljskog porijekla i značio bi:" Mrvljeni materijal koji se nalazi na baznoj stijeni". Može se sastojati od sedimenata, mrvljenih i vodom modifikovanih stijena te otvrdnutih naslaga. Važan je faktor svake površine, ali nam maskira temeljnu stijenu i onemogućava daljinsko ispitivanje mineralnih resursa podloge.

Pogledamo li po čemu bi značenje bilo različito napustimo li naš matičnu planetu i odemo na Mjesec, naći ćemo da regolit znači nešto veoma slično. Regolit je zrnati-praškasti materijal koji nastaje stalnim sudarima i mrvljenjem te isparavanjem tijela projektila i podloge. Sastoji se od krhotina, pijeska i staklastih mikro sferula svih mogućih dimenzija i oblika. Regolit prekriva čitav Mjesec s izuzetkom veoma strmih strana kratera i bokova dolina. Njegova debljina na Mjesecu iznosi obično od 2 do 8 metara na morima, a može prelaziti i 15 metara na starijim tlima. Debljina naslage regolita ovisi o trajanju izloženosti područja meteoritskom bombardovanju. U ostatku Sunčevog sistema, naći ćemo da je regolit sličan Mjesečevom prisutan na svim tijelima bez atmosfere (Merkuru, Marsovim satelitima, asteroidima i slično), a na ostalim bi se tijelima trebao razlikovati u sastavu u zavisnosti od geološkog razvoja matičnog tijela.

Mehanička svojstva Mjesečevog regolita, subjektivni opis, Neil Armstrong, Tranquility Base, Apollo 11, 20. juna, 1969. godine:

*" Stojim na nozi lendera. Ploče na lenderovu stajnom trapu utonule su u površinu oko 1 do 2 inča, iako površina izgleda .... da površinu sačinjava, veoma, veoma finozrnati materijal, kad mu se približite izgleda kao talk; tamo dolje, jako je fin ... Idem sad zakoračiti s noge lendera. Ovo je mali korak za čovjeka, ali veliki skok za čovječanstvo. ...*.... Kako je ... kako je površina puna fine prašine. Mogu je .. mogu je podizati palcem. Lijepi se u tankim slojevima kao ugljena prašina na đon i bokove čizama. Propadam u nju samo mali djelić inča. Možda samo osminu inča, ali vide se otisci mojih čizama i duboke udubine u tim finim pješčanim česticama."*

## Također pogledajte 
* Tlo
* Pijesak

## Vanjski linkovi 
* Mjesečev regolit i fragmentirane breče

Kategorija:Regolit
Pulitzerova nagrada za poeziju

**Pulitzerova nagrada za poeziju** jedna je od sedam američkih Pulitzerovih nagrada koje se dodjeljuju godišnje za književnost, dramu i muziku. Prvi put je predstavljena 1922, a dodjeljuje se za istaknutu svesku originalnih stihova američkog autora, objavljenu tokom prethodne kalendarske godine. Finalisti se proglašavaju od 1980, obično još dvoje pored pobjednika.

Prije osnivanja nagrade, Pulitzerovi ciklusi iz 1918. i 1919. uključivali su tri specijalna citata i nagrade (koja se u to vrijeme nazivala Nagrada za poeziju Univerziteta Columbia) za knjige poezije koje su finansirane "posebnim grantom Društva pjesnika".

## Dobitnici nagrade 
## Reference 
## Vanjski linkovi 
*www.pulitzer.org

Kategorija:Nagrade
Kategorija:Literarne nagrade
Kategorija:Pulitzerove nagrade
Jasmila Žbanić

**Jasmila Žbanić** (rođena 19. decembra 1974.) jest bosanskohercegovačka režiserka. Diplomirala je na Akademiji scenskih umjetnosti u Sarajevu, na Odsjeku za filmsku i pozorišnu režiju. Godine 1997. bila je osnivačica udruženja umjetnika "Deblokada".
Njeni radovi prikazivani su na filmskim festivalima i izložbama širom svijeta.

Žbanićin film *Grbavica* je na Berlinskom filmskom festivalu 2006. godine dobio glavnu nagradu "Zlatni medvjed" kao najbolji film. Pored glavne nagrade, film *Grbavica* osvojio je još dvije nagrade na Berlinaleu 2006. godine: Nagradu ekumenskog žirija i Nagradu za mir. Njen film *Quo Vadis, Aida?* nominovan je za nagradu Oscar 2021. godine u kategoriji Najbolji međunarodni igrani film.

## Nagrade 
* Nagrada "Zlatni medvjed" za igrani film *Grbavica*
* Nagrada ekumenskog žirija za igrani film *Grbavica*
* Nagrada za mir za igrani film *Grbavica*
* Nagrada "Veliki pečat" za najbolji film u regionalnoj konkurenciji I međunarodnog festivala dokumentarnog filma "ZagrebDox" za film *U zraku*
* Nagrada Soros Centra za savremenu umjetnost za film *Autobiografija*
* Nagrada Soros Centra za savremenu umjetnost za film *Poslije, poslije*
* Specijalna nagrada na SFF-u 1998. za dokumentarni film *Noć je, mi svijetlimo*
* Nagrada žirija New York Expo Film Festivala 1999. za dokumentarni film *Noć je, mi svijetlimo*
* Special Mention na Alpe Adria Film Festivalu za dokumentarni film *Crvene gumene čizme*
* Plaketa Kantona Sarajevo 2006.
* Nagrada za ljudska prava na 21. Sarajevo Film Festivalu za dokumentarac *Jedan dan u Sarajevu*

## Filmografija 
* *Quo Vadis, Aida?* (2020)
* *Jedan dan u Sarajevu* (2015)
* *Za one koji ne mogu da govore* (2013)
* *Otok ljubavi* (2013)
* *Na putu* (2010)
* *Grbavica* (2006)
* *Rođendan* (2004)
* *Sjećaš li se Sarajeva* (2003)
* *Crvene gumene čizme* (2000)
* *Ljubav je...* (1998)
* *Noć je, mi svijetlimo* (1998)
* *Poslije, poslije* (1997)
* *Autobiografija* (1995)

## Reference 
## Vanjski linkovi 
* 
* Intervju: "J. ŽBANIĆ: ZASAD BEZ HAPPYENDA" (RSE/RFE, april 2004)

Kategorija:Rođeni 1974.
Kategorija:Biografije, Sarajevo
Kategorija:Bosanskohercegovački režiseri
Kategorija:Potpisnici Deklaracije o zajedničkom jeziku
Kategorija:Dobitnici Nagrade "Ivica Matić"
Kategorija:Živi ljudi
Kategorija:Bivši studenti Univerziteta u Sarajevu
Pulitzerova nagrada za biografiju

**Pulitzerova nagrada za biografiju** jedna je od sedam američkih Pulitzerovih nagrada koje se godišnje dodjeljuju za književnost, dramu i muziku. Nagrada odaje priznanje "uglednoj i prikladno dokumentovanoj biografiji američkog autora." Nagrada je u novčanom iznosu od 15.000 USD. američkog autora ili koautora, objavljenih tokom prethodne kalendarske godine. Dakle, to je jedan od originalnih Pulitzera, jer je program inauguriran 1917. sa sedam nagrada, od kojih su četiri dodijeljene te godine.

## Dobitnici nagrade 
## Također pogledajte 
* Pulitzerova nagrada
* Pulitzerova nagrada za književno djelo
* Pulitzerova nagrada za dokumentarno djelo
* Pulitzerova nagrada za historiju
* Pulitzerova nagrada za poeziju
* Pulitzerova nagrada za dramu
* Pulitzerova nagrada za muziku

## Reference 
## Vanjski linkovi 
*www.pulitzer.org

Kategorija:Nagrade
Kategorija:Literarne nagrade
Kategorija:Pulitzerove nagrade
Pulitzerova nagrada

mini|Pulitzerova nagrada
**Pulitzerova nagrada** je američka nagrada za pisanu riječ, koju dodjeljuje Fakultet novinarstva Columbia svakog aprila. Nagradu je ustanovio Joseph Pulitzer, američki novinar mađarskog porijekla. Prva nagrada dodijeljena je 4. juna 1917.

## Kategorije (novinarstvo) 
* Pulitzerova nagrada za Beat izvještavanje (beat reporting)
* Pulitzerova nagrada za vijesti (breaking news)
* Pulitzerova nagrada za vijesti - fotografija 
* Pulitzerova nagrada za komentar
* Pulitzerova nagrada za kritiku
* Pulitzerova nagrada za uredničku karikaturu 
* Pulitzerova nagrada za uredništvo 
* Pulitzerova nagrada za dokumentarno izvještavanje
* Pulitzerova nagrada za fotografiju
* Pulitzerova nagrada za kraći članak
* Pulitzerova nagrada za internationalno izvještavanje
* Pulitzerova nagrada za istraživačko novinarstvo
* Pulitzerova nagrada za unutarnje izvještavanje (izvještavanje o događajima unutra SAD-a)
* Pulitzerova nagrada za javnu službu

## Kategorije (književnost i ostali vidovi umjetnosti) 
* Pulitzerova nagrada za biografiju
* Pulitzerova nagrada za književno djelo (1918–1947: *Pulitzerova nagrada za roman*)
* Pulitzerova nagrada za dokumentarno djelo
* Pulitzerova nagrada za historiju
* Pulitzerova nagrada za poeziju
* Pulitzerova nagrada za dramu
* Pulitzerova nagrada za muziku

## Nagrade koje se više ne dodjeljuju 
* Pulitzerova nagrada za dopisništvo

## Također pogledajte 
* Nagrade
## Vanjski linkovi 
* www.pulitzer.org

Kategorija:Nagrade
Kategorija:Pulitzerove nagrade
Pulitzerova nagrada za dramu

**Pulitzerova nagrada za dramu** jedna je od sedam američkih Pulitzerovih nagrada koje se svake godine dodjeljuju za književnost, dramu i muziku. Jedna je od originalnih Pulitzera, jer je program inauguriran 1917. sa sedam nagrada, od kojih su četiri dodijeljene te godine, međutim, nije dodijeljena nagrada za dramu, tako da je jedna, na neki način, inaugurirana 1918. Nagrada odaje priznanje pozorišnom djelu postavljenom u SAD-u tokom prethodne kalendarske godine.

Do 2007, pravo na nagradu za dramu trajalo je od 1. do 2. marta kako bi odražavalo Broadwaysku "sezonu", a ne kalendarsku godinu koja je regulisala većinu ostalih Pulitzerovih nagrada.

Dramski žiri, koji se sastoji od jednog akademika i četiri kritičara, prisustvuje predstavama u New Yorku i regionalnim pozorištima. Pulitzerov odbor može poništiti izbor žirija. Godine 1986. protivljenje odbora izboru žirija za operu *Građanski rat* rezultiralo je time da nagrada nije dodijeljena.

Godine 1955. Joseph Pulitzer, Jr. izvršio je pritisak na žiri da nagradu uruči *Mačku na vrućem limenom krovu*, koju je žiri smatrao najslabijim od pet nominovanih u užem izboru ("amaterski konstruiran... sa stilske tačke gledišta dosadno pretenciozan" ), umjesto *The Flowering Peach* Clifforda Odetsa  (njihov preferirani izbor) ili *The Bad Seed*, njihov drugi izbor. *Ko se boji* *Virginia Woolf?* Edvarda Albija bio je izabran za Pulitzerovu nagradu za dramu 1963. od strane odbora te nagrade. Međutim, izbor komisije odbacio je savjetodavni odbor nagrade, povjerenici Univerziteta Colombia, zbog tada kontroverzne upotrebe vulgarnosti i seksualnih tema u predstavi. Da je Albee nagrađen, bio bi izjednačen s Eugeneom O'Neilom sa najviše Pulitzerovih nagrada za dramu (četiri).

## Dobitnici nagrade 
## Reference 
## Vanjski linkovi 
* www.pulitzer.org

Kategorija:Nagrade
Kategorija:Literarne nagrade
Kategorija:Pulitzerove nagrade
Pulitzerova nagrada za historiju

**Pulitzerova nagrada za historiju** jedna je od sedam američkih Pulitzerovih nagrada koje se godišnje dodjeljuju za književnost, dramu i muziku. Dodjeljuje se od 1917. za istaknutu knjigu o historiji Sjedinjenih Američkih Država. Jedna je od originalnih Pulitzera, jer je program inauguriran 1917. sa sedam nagrada, od kojih su četiri dodijeljene te godine. Program Pulitzerove nagrade također je prepoznao neka historijska djela svojom nagradom za biografiju iz 1917. i Općom nagradom za nefikciju iz 1962. Finalisti se proglašavaju od 1980, obično još dvoje pored pobjednika.

## Dobitnici nagrade 
## Reference 
## Vanjski linkovi 
*The Pulitzer Prizes  
*The Pulitzer Prizes for History 

Kategorija:Nagrade
Kategorija:Literarne nagrade
Kategorija:Pulitzerove nagrade
Nagrada "Astrid Lindgren"

**Nagrada Astrid Lindgren** ili * ALMA – Astrid Lindgren Memorial Award* je međunarodna literarna nagrada koju je 2002. osnovala švedska vlada u sjećanje na Astrid Lindgren, švedska dječje književnice, autorica *Pipi Duge Čarape*. Nagrada se dodijeljuje svake godine u iznosu od pet miliona SEK, što je oko 552 470 eura i jednom od najbogatijih književnih nagrada na svijetu. Godišnji trošak od 10 miliona SEK (2008.) finansira se novcem od poreza.

Lindgren nagrada godišnje odaje priznanje jednom ili više živih ljudi i postojećih institucija (dvanaest u prvih deset godina) - ljudima za doprinos u karijeri i institucijama za njihov dugoročno održiv rad. Konkretno, to bi trebalo da budu "autori, ilustratori, usmeni pripovjedači i promotori čitanja" čiji je "rad najvišeg kvaliteta i u duhu Astrid Lindgren". Cilj nagrade je povećati interesovanje dece i mladih. narodne književnosti, te promovirati prava djece na kulturu na globalnom nivou.

Nagradom upravlja Švedski umjetnički savjet koji finansira isključivo centralna vlada. Zvanično se zove "Nagrada švedskog naroda svijetu". Ceremoniju dodjele predsjedava princeza Viktorija od Švedske.

"Primatelje nagrade bira žiri sa širokim iskustvom u međunarodnoj književnosti za djecu i mlade, promociji čitanja i pravima djece. Među 12 članova su autori, književni kritičari i naučnici, ilustratori i bibliotekari. Jedan član predstavlja porodicu Astrid Lindgren."

Godišnji ciklus počinje najkasnije u decembru oko 9 mjeseci prije proglašenja nominiranih, 15 mjeseci prije proglašenja pobjednika i 18 mjeseci prije predstavljanja.

## Dobitnici nagrade 
## Reference 
## Također pogledajte 
* Literarne nagrade

## Vanjski linkovi 
*Astrid Lindgren Memorial Award

L
Bik Koji Sjedi

desno|mini|180p|Bik Koji Sjedi
**Tatanka Iyotanka** ili **Bik Koji Sjedi** (rođen oko 1831. u Grand Riveru, Južna Dakota - umro 15. decembra 1890, Standing-Rock-Reservation, Sjeverna Dakota) indijanski je vrač i poglavica plemena Hunkpapa Sijuksa koji je 25. juna 1876. vodio Čejene i Sijukse protiv američke 7. konjičke pukovnije u bitki kod Little Bighorna. Iako su Indijanci pobijedili, poslije su bili prisiljeni na bijeg u Kanadu, odakle se Bik Koji Sjedi vratio nekoliko godina kasnije, dobivši amnestiju od američke vlade. Ostatak života proveo je u cirkusu Buffalo Billa, a na kraju je ubijen u rezervatu kad ga je vlada pokušala uhapsiti, misleći da je povezan s *Plesom duhova*.

## Reference 
## Vanjski linkovi 
Kategorija:Vladari
Kategorija:Ratnici
Varcarka (kosa)

mini|desno|200px|Kovanje kose
**Varcarka** je najpoznatija kosa za košenje trave u bivšoj Jugoslaviji, ali i svijetu. Kovači koji su stvarali ovu britku i nelomljivu kosu živjeli su u Varcar Vakufu (danas Mrkonjić Grad). Najpoznatije porodice koje su stotinama godina prenosile majstorluk kovanja i kaljenja kose varcarke su starosjedioci Varcar Vakufa.
U knjizi "Mrkonjić-Grad", Ivan Lovrenović ovako opisuje kovački zanat:

*Kovački zanat, koji će do dana današnjega obavijati krugom tajnovitog majstorstva mnoga koljena...a zvonku savršenost kose varcarke pronijeti do crnogorskih krševa i mađarskih ravnica, uobličio se - izgleda - u srednjem vijeku. Taj zanat koji traje - uz krize i poteškoće - i danas, podmirivao je i sve ostale potrebe vezane uz gvožđe: noževi (sklopci i hanđžari), kosiri, srpovi, grebena, sjekire, motike, kosački pribor, lemeši, plugovi, grifovi i čavli, gvožđa za divlje životinje itd.*

Kategorija:Alat
Kategorija:Mrkonjić Grad